Nougat

Nougat [nugaa] tai nugaa on paahdetusta pähkinästä ja sokerista valmistettua, ilmalla kyllästettyä makeismassaa.

Nougat’n tavanomaisia valmistusaineita ovat siirappi, manteli tai pähkinä (kuten hasselpähkinä tai pistaasipähkinä), hunaja ja munanvalkuainen. Niiden lisäksi valmistusaineina käytetään toisinaan myös suklaata, kaakaojauhetta ja hedelmänpaloja.

Nougat’ta valmistettaessa kuumaan sakkaroosisiirappiin vatkataan munanvalkuaista, maitoproteiinia ja gelatiinia. Sen jälkeen tuote pursotetaan, jäähdytetään ja pilkotaan haluttuun muotoon, usein patukaksi tai lieriöksi. Nougat'n rakenne vaihtelee puolipehmeästä napakan rapeaan. Huoneenlämmössä nougat säilyy yhdestä kahteen viikkoa.

 Lähteet 

 Aiheesta muualla 

Luokka:Makeiset
Luokka:Seulonnan keskeiset artikkelit